Fonologi

Fonologi atau ilimu bunyi kato adolah ilimu tantang pabendaharoan bunyi-bunyi (fonem) bahaso do distribusinyo. Fonologi diartikan sabagai kajian bahaso nan mampalajari tantang bunyi-bunyi bahaso nan diproduksi dek alaik ucap manusia.. Bidang kajian fonologi adolah bunyi bahaso sabagai satuan takektek dari ujaran jo gabuangan bunyi nan mambantuak suku kato.

Asa kato fonologi, sacaro harfiah sederhana, tadiri dari gabuangan kato fon (nan bararti bunyi) jo logi (nan bararti ilimu). Dalam khazanah bahasa Indonesia, istilah fonologi marupoan turunan kato dari bahaso Balando, yaitunyo fonologie.

Bahaso pado hakikatnyo adolah bunyi ujar manusia, nan muncua sacaro natural. Bunyi ujar manusia dipalajari di dalam fonetik (phonetics), sadangkan bagaimano bunyi ujar manusia itu mambantuak pola (pattem), dan bagaimano pola-pola tasabuik manunjuakan sistem (system) tatantu dipalajari di dalam fonologi.

 Fonetik jo Fonemik 
Fonologi tadiri dari 2 (duo) bagian, yaitunyo Fonetik jo Fonemik. Fonologi babeda jo fonetik.

 Fonetik 
Fonetik mampalajari bagaimano bunyi-bunyi fonem sabuah bahaso direalisasian atau dilafalkan. Fonetik mampalajari pulo caro karajo organ tubuh manusia, tarutamo nan bahubuangan jo panggunoan jo pangucapan bahaso. Dengan kato lain, fonetik adolah bagian fonologi nan mampalajari cara manghasiakan bunyi bahaso atau bagaimano suatu bunyi bahaso diproduksi dek alaik ucap manusia. Fonetik dibagi pulo ateh 3 bagian, yaitunyo:

 Fonetik akustik
 Fonetik artikulatoris
 Fonetik auditoris

 Fonetik Akustik 
Jinih fonetik iko disabuik sabagai fonetik akustik karano bakaitan sangaik araeik jofungsi alaik pandangaran manusia, khususnyo dalam marespons bunyi-bunyi tutuanyo. Dengan pakatoan lain, bunyi tuturan manusia akan diliek sacaro akustis, bagaimano tingkat kanyaringannyo, bagaimano frekuensinyo, jo bagaimano temponyo.

 Fonetik Artikulatoris 
Fonetik organis atau artikulator yaitunyo mambarikan bunyi bahaso nan dihasiaan dek alaik bicaro manusia. Alaik bicaro sarupo bibia, muluik, lidah, tanyato dapek diliek sahinggo pandekatan iko dianggap praktis jo mudah dilaksanaan. Dek karano pandekatan iko bahubuangan jo fisik, mako fonetik artikularis arek hubungannyo jo fisiologis. 

 Fonetik Auditoris 
Fonetik auditoris yaitunyo mambarikan bunyi bahaso nan ditarimo dek alaik danga urang nna diajak babicaro. Caro iko basifaik subjektif, karano banyak dipangaruhi dek urang nan mandangaan bunyi itu. Pandekatan iko mamparahatian pangaruah bunyi tahadok syaraf pandangaran. Pandekatan iko dipangaruahi dek neurologi sabab proses parolehan bunyi malewati syaraf pandangaran sulik dianalisis, mako pandekatan iko pun indak diparahatian urang. 

 Fonemik 
Fonemik adolah bagian fonologi nan mampalajari bunyi ujaran manuruik fungsinyo sabagai pambeda arati.

 Unsua Produksi Bunyi 
Ado 3 (tigo) unsua pantiang katiko organ ucap manusia mamproduksi bunyi atau fonem, yaitunyo:
 udaro - sabagai panghantar bunyi,
 artikulator - bagian alaik ucap nan bagerak, jo
 titiak artikulasi (disabuik juo jo artikulator pasif) - bagian alaik ucap nan manjadi titik sentuh artikulator.

 Istilah-istilah Takaik Fonologi 
Ado babarapo istilah lain nan bakaitan jo fonologi, antaro lain: fona, fonem, vokal, jo konsonan. Fona adolah bunyi ujaran nan basifaik netral atau masih alum tabukti mambedaan arati, sadangkan fonem adaoah satuan bunyi ujaran taketek nan mambedaan arati.

Variasi fonem karano pangaruh lingkuangan nan dimasuki disabuik alofon. Gambar atau lambang fonem dinamakan huruf, jadi fonem babedo jo huruf. Variasi iko tadiri dari: vokal, konsonan, diftong (vokal rangkap), jo kluster (konsonan rangkap).

Vokal adolah fonem nan dihasiakan jo caro manggarakkan udaro kalua tanpa rintangan. Dalam bahaso, khususnyo bahaso Indonesia, tadapek huruf vokal. Huruf vokal marupoan huruf-huruf nan dapek tanggak tungga jo manghasiakan bunyi surang. Huruf vokal tadiri ateh: a, i, u, e, jo o. Huruf vokal acok pulo disabuik huruf hiduik.

Konsonan adolah fonem nan dihasiakan jo caro manggarakkan udaro kalua jo rintangan. Dalam hal iko, nan dimukasuik jo rintangan adolah tahambeknyo udaro kalua dek adonyo garakan atau parubahan posisi artikulator. Tadapek pulo istilah huruf konsonan, yaitu huruf-huruf nan indak dapek tagak tunggal dan mambutuahkan kabaradoan huruf vokal untuak manghasiakan bunyi. Huruf konsonan tasabuik tadiri ateh: b, c, d, f, g, h, j, k, l, m, n, p, q, r, s, t, v, w, x, y, jo z. Huruf konsonan acok pulo disabuik sabagai huruf mati.

 Caliak pulo 
 Daftar istilah linguistik

 Rujuakan 

 Bacaan takaik 



Kategori:Linguistik
Kategori:Disiplin teknik